ROOSA KVARTS on ülim armastuseõnne kristall. Alates 2022. aastast sisenesime me astroloogia põhjal kosmilisse armastuseaastasse. Nüüd on just kõigil seda kristalli vaja. Kanna seda endaga kaasas, too koduseinte vahele ja kingi neile, kellega soovid armastuseõnne jagada.
#000000
Roosa Kvarts on kristall, mis sobib peaaegu et kõigile, kuna Roosa Kvarts on äärmiselt õrna energiavibratsiooniga kristall, mis hakkab sinu Auras tööle nii, et sa esialgu ei pane selle toimet tähelegi. See teeb sellest kristallist väga hea tervendaja, mis aitab eemaldada sinu hingest ärrituvuse, närvilisuse ning liigse emotsionaalsuse, aidates sul olla emotsionaalselt stabiilsem ja tasakaalukam. Roosa Kvartsi mõjutusi hakkad sa tundma alles hiljem, seda sellepärast, et see teeb sinu Auras korrektuure väga ettevaatlikult.
#000001
Roosal Kvartsil on inimkonna ajaloos väga pikk minevik. Roosat Kvartsi on leitud inimeste poolt kasutatuna kunagise Mesopotaamia piirkonnas, kus nüüdseks asub Iraak ja nendest Roosadest Kvartsidest valmistatud esemed ulatuvad aega 7000 eKr. See tähendab seda, et teadaolevalt on inimesed vähemalt üle 9000 aasta Roosat Kvartsi enda hinge heaolu tarbeks kasutanud. Igatahes on see üks väga huvitav fakt, mida ma Roosa Kvartsi ajaloo kohta tean.
#000002
Vana-Egiptuse ja Kreeka elanikud kandsid Roosast Kvartsist valmistatud ehteid selleks, et enda ellu kutsuda lapseõnne ja perekonnaõnne. Sama usutakse ka tänapäeval. Roosat Kvartsi peeti juba sel ajal noorendavaks kristalliks, mis ei lase inimese võlul, ilul ja säral kaduda, aidates hoida stressitaset võimalikult madalal, et keha enneaegselt ei vananeks. Keskajal kasutati Roosat Kvartsi meditsiinilistel eesmärkidel ja sellest hakati vee-eliksiiri valmistama. Lisaks eliksiirile hoiti seda kristalli ka erinevate taimejookide sees, millega tervendati keha. Juba siis usuti, et Roosa Kvarts suudab tervendada südamehaiguseid ja emotsionaalsest valust tingitud haigusseisundeid.
#000003
Roosa Kvarts on ülim armastusekristall, milles on olemas kõik see, mida sul on vaja. Armastusekristall, mis õpetab sind armastama, armastust vastu võtma, seda austama, jagama ja hindama. Kristall, mille võimuses on sind juhatada suhetealaselt õigele teele, näidates sulle seda, kellele sinu süda peaks kuuluma ja kellele mitte. See on kristall, mis aitab sul suhetealaselt õigeid otsuseid langetada. Kristall, mis äratab sinus üles armastuse, ja seda isegi siis, kui see on sinu sees väga sügaval lukus. Südametšakra kristall, mis aitab südant tervendada, sinu hinges olevale kurbusele või pettumusetundele leevendust tuua. Kristall, millel on oskus kinkida sulle taas lootus, usk ja jõud, mis aitab sul jälle armastusse uskuda. Roosa Kvarts sobib igaühele, nii lapsele, noorele, täiskasvanule kui ka kõrges eas hingele. Roosa Kvarts toob sõprust ja muudab elu lihtsalt kaunimaks.
#000004
Roosa Kvarts on naiselikkuse sümbol ja emadusekristall, mida kingitakse rasedatele või äsja sündinud beebidele nende kaitsemiseks. Roosa Kvartsi võib lisada absoluutselt kõikidesse armastusekristallide komplektidesse, sellepärast et tal on oskus ühendada teisi armastusekristalle ning saata nende sõnumeid universumisse. Roosa Kvarts Feng Shui elemendina sobib ideaalselt töö juurde või kontoriruumidesse, et hoida iseennast teiste halva kriitika ning klatšijuttude eest, mis võivad muuta tööl käimise ebameeldivaks. Roosa Kvarts kaitseb klatšijuttude eest seda, kellele kristall kuulub.
#000005
Peale selle on Roosa Kvarts ilumaailmaga tegelejate töökristall. Nii et, sobib kõikidele kosmeetikutele, jumestajatele, juuksuritele või massööridele töökeskkonda. Roosa Kvarts aitab neil ligi tõmmata kliente ning loominguliselt neile oma oskusi edasi anda, et kõik rahule jääksid. Roosa Kvarts koduseinte vahel suurendab perekonna ühtsustunnet, aitab lahendada erimeelsusi, suurendab omavahelist suhtlemist ja usaldust. Roosat Kvartsi võib viia mistahes piirkonda toas, magamistuppa, elutuppa jne.
#000006
Roosa Kvarts on igas mõttes võimas armastusekristall, selle universaalsuse tõttu on see suurepärane hinge ja emotsioonide tervendaja. Roosa Kvarts on näiteks väga kasulik inimesele, kes ei oska elu nautida, sellest rõõmu tunda, väikeste asjade üle elus õnne tunda ja neile, kes ei suuda armastusest rõõmu tunda, kuna neile endale pole seda kunagi keegi pakkunud. Roosa Kvarts aitab asendada selle lünga hinges, mis on tundnud ja tunneb siiani puudust armastusest, mis on antud kellegi poolt talle isiklikult. Roosa Kvarts aitab armastusepuudust asendada, seda tühimiku taastada ja täita see armastusega. Näiteks, kui minevikus on olnud palju kellegi poolset tõrjumist ja elu üldse on väga raske olnud, siis Roosa Kvarts aitab sellest kõigest välja tulla. Roos Kvarts aitab teadvustada seda, kui oluline on lasta armastusetundel tekkida ja kui oluline on selle nautimine. Roosa Kvarts aitab tervendada neid hingelisi haavu, mis on selles elus tekkinud või mis on võetud kaasa eelnevatest eludest. Ainuke viis üldse elus armastust tunda on see, kui inimene õpib iseennast armastama. Seda aitab Roosa Kvarts teha, õpetades ennekõike iseendal lubada armastusetunnet tunda.
#000007
PEALUU sümboliseerib kaitset kõige selle eest, mida sa ise ei suuda ette näha. Ehk olukordade eest, mis esialgu tunduvad olevat õnnetoovad, kuid tegelikult toovad hoopis kahju. Pealuud kasutatakse selleks, et inimese hingele veelgi suuremat kaitset anda.
#000008
Selleks, et Roosast Kvartsist tuua välja kõik hea, soovitan mina suhteprobleemide korral viia seda magamistoa ukse kõrvale. Feng Shui elemendina sobib see sinna ideaalselt, aidates takistada negatiivseid võnkeid, mis magamistuppa ehk romantikaruumi tulevad. Teine suhetepiirkond majapidamises on kodu Läänepoolne piirkond, aga sellisel juhul soovitan viia Roosat Kvartsi õue taimede juurde. Kindlasti soovitan oma kodu energiat tõsta juba õuest, kui on oma maja ja hoov.
#000009
Roosa Kvarts on igas mõttes võimas armastusekristall, selle universaalsuse tõttu on see suurepärane hinge ja emotsioonide tervendaja. Roosa Kvarts on näiteks väga kasulik inimesele, kes ei oska elu nautida, sellest rõõmu tunda ja elu väikeste asjade üle õnnelik olla. Samuti neile, kes ei suuda armastusest rõõmu tunda, kuna neile pole seda keegi kunagi pakkunud. Roosa Kvarts aitab asendada selle lünga hinges, mis on tundnud ja tunneb siiani puudust armastusest, mis on antud talle kellegi poolt isiklikult. Roosa Kvarts aitab leevendada armastuse puudumist ja täita seda tühimikku armastusega. Näiteks, kui minevikus on olnud palju kellegi poolt tõrjumist ja elu on üldse väga raske olnud, siis Roosa Kvarts aitab sellest välja tulla. Roosa Kvarts aitab teadvustada seda, kui oluline on lasta armastusetundel tekkida ja kui oluline on selle nautimine. Roosa Kvarts aitab tervendada neid hingelisi haavu, mis on selles elus tekkinud või mis on võetud kaasa eelnevatest eludest. Ainuke viis elus armastust tunda on see, kui inimene õpib iseennast armastama. Seda aitab Roosa Kvarts teha, lubades ennekõike iseendal armastust tunda.
#000010
Roosa Kvarts on kristallide seas afrodisiakum, millel on oskus tekitada inimeses kirge ja muuta teda sensuaalsemaks ning romantilisemaks. Roosa Kvarts on väga kasulik suhte edendamiseks ja seda kristalli tasuks kindlasti hoida magamistoas või spetsiaalsel armastusekristallide altaril. Roosa Kvarts suurendab soovi olla oma armastatuga vaimselt ja füüsiliselt lähedane. Vallalisel aitab see muutuda sensuaalsemaks ja suurendada tema armastuseõnne. Roosa Kvarts muudab täiskasvanud inimese seksuaalsemaks ja see suurendab seksuaalset iha. Lisaks Roosale Kvartsile aitab sedasama teha Granaat, Punane Jaspis, Buddha ja näiteks veel ka Vikerkaare Kuukivi.
#000011
Roosa Kvarts on kristall, mis aitab last rahustada enne uinumist ja kui seda kristalli hoida lapse magamistoas, siis laps suudab kiiremini unne jääda. Roosa Kvarts sobib ideaalselt lastetuppa nende voodi kõrvale koos selliste stressi leevendavate kristallidega nagu näiteks Seleniit, Kuukivi või Sinine Kvarts, et aidata lapsel enne magamaminekut lõõgastuda ning soodustada tema uinumist. Roosa Kvarts aitab kaitsta halbade unenägude, rahutu une, luupainajate ja hirmu üksinda magamajäämise eest. Roosa Kvarts sobib imikule, väikelapsele, teismelisele ja tegelikult võivad ka täiskasvanud seda kehva une korral kasutada. Roosa Kvarts leevendab väga tõhusalt stressi ja mida rohkem seda kodus on, seda tervemad on sealsed pereliikmed.
#000013
Selleks kombineeritakse Roosa Kvarts Smaragdiga ning kantakse neid endaga kaasa või võetakse neid armastusekristallide komplektidesse põhikristallidena.
#000016
Valmistage endale Roosast Kvartsist ja poleeritud Bronsiidist vee-eliksiiri või hoidke neid vannivees. Selle veega enda nahka pestes aitab see kristallieliksiir peatada vananemist ning muuta nahk elastseks.
#000019
Kohtingule võtke kaasa Roosa Kvarts ja Granaat ning peitke need enda Südametšakra kohale ehtena või lihtsalt riiete sisse. Enne seda tuleb kristallid loomulikult puhastada ning kuuvalgel ära laadida. Kohtingul tekib teil kas tugev side selle inimesega või ta jätab teid täiesti külmaks. Sealt saategi oma vastuse.
#000021
- Roosa Kvarts on Südametšakra kristall, mis tähendab seda, et sellel on oskus südant, südameveresoonkonda ja südamenärve tervendada. Kristall, mis aitab lahti saada pingest sinu rindkeres, leevendades närvipinget ja tervendades sinu südant üleüldiselt.
#000022
- Kasulik kristall südamehaigetele. Kristall, mis aitab tervendada olemasolevat probleemi ja haigust, andes lisaenergiat juurde nii alternatiivteraapiale kui ka meditsiinilisele tervendamisele.
#000023
- Roosa Kvarts on üks viljakusekristallidest, millel on oskus suurendada nii naise kui mehe viljakust. Roosa Kvarts tervendab reproduktsiooniorganeid, aidates näiteks naisi, kes võitlevad pidevalt tsüstide ja müoomidega. Kristall, mida võiks kanda naiste- või meestehaiguste korral. Roosat Kvartsi tasub kanda ka siis, kui soovitakse lapseootele jääda. Roosat Kvartsi kasutatakse viljakuse ravimisel ja emakaga seotud haiguste kiiremaks tervendamiseks. Sellisel juhul tuleb kindlasti Roosa Kvarts kombineerida mõne teise viljakusekristalliga, et õige sõnum saaks kehale edastatud, milleks on Punase Jaspise, Punase Aventuriini, Sugiliidi või Unakiidiga koos kandmine.
#000024
- Roosat Kvartsi kasutatakse haavade ja villide tervendamiseks. Selleks kas õrnalt hoitakse seda kristalli haava kohal või pestakse vee-eliksiiriga parandatavat kohta.
#000025
- Roosa Kvartsi vee-eliksiir aitab tervendada südamerütmihäireid ning parandab vereringlust. Südamerütmihäirete puhul kombineeritakse Roosat Kvartsi Amasoniidiga (ehk valmistatakse Roosa Kvartsi vee-eliksiiri ning kantakse Amasoniiti ripatsina). Roosa Kvarts aitab lahti saada stressist ning suhetega seotud pingetest.
#000026
Roosa Kvartsi kristall töötab kõige enam seitsmest Tšakrast neljanda ehk Südametšakraga. Roosa Kvarts on universaalne Südametšakra kristall, mis aitab sellel Tšakral korrapäraselt funktsioneerida. Südametšakra asub sinu rindkeres ja on seotud armastuse ja tunnetega. Roosa Kvarts aitab sellele Tšakrale jõudu anda, et see saaks täisväärtuslikult tööd teha. Korras Südametšakra aitab armastust ellu vastu võtta, õppida armastust jagama, seda hindama, märkama ning austama.
#000027
Südametšakra reguleerib ka Auravälja saabuvat välisenergiat. Südametšakra on see kanal, mis kas laseb välisenergia hinge või mitte. Tugev Tšakra ei lase ebaolulisel ja negatiivsel energial Auravälja jõuda, nõrk Tšakra laseb. Südametšakrat tuleb hoida töökorras ja tugevana, et hing oleks kaitstud vaimsete haigustekitajate eest nagu näiteks hingelise valu eest. Roosa Kvarts aitab stabiliseerida Südametšakra tööd, aidates sellel filtril sinu Südametšakras sinu kasuks töötada.
#000028
SÕNNIDE jaoks on Roosa Kvarts armastusekristall. Roosa Kvarts aitab Sõnnide ellu armastust ligi tõmmata, aidates tal kohtuda tema hingesugulasega.
#000029